# Mesto Šamorín – Somorja Város,

# Mestský úrad, Hlavná 37, 931 01 Šamorín

VŠEOBECNE ZÁVÄZNÉ NARIADENIE **č. 17/2022 (**ďalej len VZN)

o určení príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Šamorín

**Návrh VZN:**  - vyvesený na úradnej tabuli mesta dňa: 29.11.2022

 - zverejnený na webovom sídle mesta dňa: 29.11.2022

**Lehota na predloženie pripomienok k návrhu VZN:**  do (včítane) 09.12.2022

**Doručené pripomienky** (počet): **1**

**VZN schválené** Mestský zastupiteľstvom v Šamoríne dňa 15. 12. 2022, pod č.:

2/2022/VIII.

**VZN vyvesené** na úradnej tabuli mesta Šamorín dňa**:** 16. 12. 2022

**VZN zverejnené** na webovom sídle mesta Šamorín dňa **:** 16. 12. 2022

**VZN nadobúda účinnosť dňa 01. 02. 2023**

Za mesto: Mgr. Vajas Štefan

Mestské zastupiteľstvo mesta Šamorín na základe ust. § 6 ods. 1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších zmien a doplnkov podľa ust. § 28 ods. 5, § 49 ods. 4, § 114 ods. 6 , § 116 ods. 6 a § 140 ods. 10 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov **vydáva** toto všeobecne záväzné nariadenie.

 **Článok 1**

**Predmet úpravy**

1) Týmto VZN sa určuje:

* výška príspevku zákonného zástupcu na čiastočnú úhradu výdavkov za pobyt dieťaťa v materskej škole,
* výška príspevku na čiastočnú úhradu výdavkov na štúdium v základnej umeleckej škole,
* výška príspevku na čiastočnú úhradu nákladov na činnosti v školskom klube detí,
* výška príspevku na čiastočnú úhradu nákladov, výška príspevku na režijné náklady a podmienky úhrady v školskej jedálni.

**Článok 2**

**Príspevky v materskej škole ( v MŠ )**

1. Za pobyt dieťaťa v materskej škole zriadenej mestom prispieva zákonný zástupca na čiastočnú úhradu výdavkov materskej školy mesačne na jedno dieťa sumou **20,00 eur**.
2. Príspevok v materskej škole sa neuhrádza za dieťa,
	1. ktoré má jeden rok pred plnením povinnej školskej dochádzky,
	2. ak zákonný zástupca dieťaťa predloží riaditeľovi materskej školy doklad o tom, že

 je poberateľom dávok v hmotnej núdzi a príspevkov k dávke v hmotnej núdzi, ktoré

 je umiestnené v zariadení na základe rozhodnutia súdu.

1. Príspevok v materskej škole na základe rozhodnutia zriaďovateľa sa neuhrádza za dieťa,
2. ktoré má prerušenú dochádzku do materskej školy na viac ako tridsať po sebe

 nasledujúcich kalendárnych dní z dôvodu choroby alebo rodinných dôvodov

 preukázateľným spôsobom,

1. ktoré nedochádzalo do školy v čase školských prázdnin alebo bola prerušená

 prevádzka materskej školy zapríčinená zriaďovateľom alebo inými závažnými

 dôvodmi; v týchto prípadoch uhrádza zákonný zástupca pomernú časť určeného

 príspevku.

1. Príspevok sa uhrádza vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Pri neuhradení poplatku zákonným zástupcom za predchádzajúce tri mesiace, bude dieťa z materskej školy vylúčené riaditeľom.
2. V prípade mimoriadneho prerušenia školského vyučovania neprispieva zákonný

 zástupca na čiastočnú úhradu výdavkov materskej školy.

**Článok 3**

**Príspevky v základnej umeleckej škole ( v ZUŠ )**

1) Na čiastočnú úhradu nákladov spojených so štúdiom v základnej umeleckej škole prispieva

 zákonný zástupca na čiastočnú úhradu nákladov spojených so štúdiom na základnej

 umeleckej škole na žiaka mesačne podľa druhu výučby sumou:

 a) prípravné štúdium

 - skupinové vyučovanie v hudobnom, tanečnom a výtvarnom odbore **15,00** **eur**/mesiac

 b) základné štúdium pre I. stupeň

 - individuálne vyučovanie v hudobnom odbore **20,00** **eur**/mesiac

 - skupinové v hudobnom, tanečnom a výtvarnom odbore **16,00** **eur**/mesiac

 - rozšírené vyučovanie **15,00** **eur**/mesiac

 c) základné štúdium pre II. stupeň

 - individuálne vyučovanie v hudobnom odbore **25,00** **eur**/mesiac

 - skupinové v hudobnom, tanečnom a výtvarnom odbore **16,00** **eur**/mesiac

 d) štúdium pre dospelých - bývalí žiaci I. a II. stupňa

 - individuálne vyučovanie - **30,00** **eur**/mesiac

 - skupinové vyučovanie **20,00** **eur**/mesiac

 - ostatní dospelí individuálne a skupinové vyučovanie **35,00** **eur**/mesiac

2) Zriaďovateľ základnej umeleckej školy môže rozhodnúť o znížení alebo odpustení príspevku ak plnoletý žiak, alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

3) V prípade mimoriadneho prerušenia školského vyučovania neprispieva zákonný zástupca na čiastočnú úhradu nákladov spojených so štúdiom na základnej umeleckej škole.

**Článok 4**

**Príspevky v školskom klube detí ( v ŠKD)**

1) Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne sumou **10 eur**.

2) Zriaďovateľ školského klubu detí môže rozhodnúť o znížení alebo odpustení príspevku ak plnoletý žiak, alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

3) V prípade mimoriadneho prerušenia školského vyučovania neprispieva zákonný zástupca

 žiaka na čiastočnú úhradu nákladov spojených s činnosťou školského klubu detí.

**Článok 5**

**Príspevky na čiastočnú úhradu nákladov v školskej jedálni ( v ŠJ)**

1) Školská jedáleň poskytuje stravovanie deťom a žiakom, zamestnancom, dôchodcom a iným

 fyzickým osobám za čiastočnú úhradu nákladov.

2) Zákonný zástupca je povinný v prípade záujmu o poskytovanie stravovania v školskej

 jedálni prihlásiť žiaka na stravu písomnou formou, a to vyplnením „Prihlášky na

 stravovanie v školskej jedálni“, kde svojim podpisom súhlasí s pracovným postupom

 školskej jedálne ( ďalej len „ŠJ“).

3) Stravníci uhrádzajú finančný príspevok na stravovanie vo výške nákladov **na**

 **nákup** **potravín** na jedno jedlo podľa vekových kategórií stravníkov v nadväznosti na

 výživové dávky, odporúčané Ministerstvom školstva SR, a **na režijné náklady**.

4) Rozpätie nákladov na nákup potravín na jedno jedlo podľa vekových kategórií stravníkov,

 tzv. finančné pásma sú určené Ministerstvom školstva.

5) Dotácia štátu na podporu výchovy k stravovacím návykom dieťaťa, ktoré navštevuje MŠ

a žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške životného minima, ktoré navštevuje posledný ročník MŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, je **1,30 eur** na jeden odobratý obed.

6) Príspevok pre stravníkov v ŠJ pri materských školách:

 MŠ - 3.finančné pásmo: desiata 0,50 eur , obed 1,20 eur, olovrant 0,40 €: **2,10** eur/deň

 ZŠ - 3.finančné pásmo: I. stupeň obed **1,70** eur/deň, II. stupeň obed **1,90** eur/deň

 Dospelá osoba - 3.finančné pásmo: obed **2,40** eur/deň

1. pre deti, ktoré navštevujú posledný ročník materskej školy a žijú v domácnosti, v ktorej si

ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa sa určuje nasledovne:

 - desiata, obed, olovrant: **2,10 – 1,30** eur/deň a režijný poplatok **0,40 eur**/deň, spolu: **1,20 eur**

b) pre deti, ktoré žijú v domácnosti, ktorej sa poskytuje pomoc v hmotnej núdzi, alebo ktorej

 príjem je najviac vo výške životného minima sa určuje nasledovne:

 - desiata, obed, olovrant: **2,10 – 1,30** eur/deň a režijný poplatok **0,40 eur**/deň, spolu: **1,20 eur**

 c) pre ostatné deti, ktoré navštevujú materskú školu sa určuje nasledovne:

 - desiata, obed, olovrant: **2,10** eur/deň a režijný poplatok **0,40** eur/deň, spolu: **2,50 eur**

 d) pre žiakov, ktorí navštevujú základnú školu sa určuje nasledovne:

 - obed pre I. stupeň: **1,70** eur/deň a režijný poplatok **0,40** eur/deň, spolu: **2,10 eur**

 - obed pre II. stupeň: **1,90** eur/deň a režijný poplatok **0,40** eur/deň, spolu: **2,30 eur**

e) pre žiakov, ktorí žijú v domácnosti, ktorej sa poskytuje pomoc v hmotnej núdzi, alebo ktorej

 príjem je najviac vo výške životného minima a pre žiakov, ktorí žijú v domácnosti, v ktorej

si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku sa určuje nasledovne:

 - obed pre I. stupeň: **1,70 - 1,30** eur/deň a režijný poplatok **0,40** eur/deň, spolu: **0,80 eur**

 - obed pre II. stupeň: **1,90 – 1,30** eur/deň a režijný poplatok **0,40** eur/deň, spolu: **1,00 eur**

 f) pre dospelých stravníkov sa určuje nasledovne:

 - obed: **2,40** eur/deň a režijný poplatok **1,20** eur/deň, spolu: **3,60 eur**

7) Dotácia štátu na podporu výchovy k stravovacím návykom žiaka, ktorý navštevuje ZŠ

a žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške životného minima, ktoré navštevuje ZŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, je **1,30 eur** na jeden odobratý obed.

8) Príspevok pre stravníkov v ŠJ pri základných školách:

 ZŠ - 3.finančné pásmo: I. stupeň obed **1,70** eur/deň, II. stupeň obed **1,90** eur/deň

 Dospelá osoba - 3.finančné pásmo: obed **2,40** eur/deň

 a) pre žiakov, ktorí navštevujú základnú školu sa určuje nasledovne:

 - obed pre I. stupeň: **1,70** eur/deň a režijný poplatok **0,40** eur/deň, spolu: **2,10 eur**

 - obed pre II. stupeň: **1,90** eur/deň a režijný poplatok **0,40** eur/deň, spolu: **2,30 eur**

b) pre žiakov, ktorí žijú v domácnosti, ktorej sa poskytuje pomoc v hmotnej núdzi, alebo ktorej

 príjem je najviac vo výške životného minima a pre žiakov, ktorí žijú v domácnosti, v ktorej

si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku sa určuje nasledovne:

 - obed pre I. stupeň: **1,70 - 1,30** eur/deň a režijný poplatok **0,40** eur/deň, spolu: **0,80 eur**

 - obed pre II. stupeň: **1,90 – 1,30** eur/deň a režijný poplatok **0,40** eur/deň, spolu: **1,00 eur**

 c) pre dospelých stravníkov sa určuje nasledovne:

 - obed: **2,40** eur/deň a režijný poplatok **1,20** eur/deň, spolu: **3,60 eur**

9) Príspevok na režijné náklady zariadenia školského stravovania je príjmom rozpočtu Mesta Šamorín. Príspevok na čiastočnú úhradu nákladov v školskej jedálni, zákonný zástupca

uhrádza bezhotovostným prevodom na účet školskej jedálne alebo poštovou poukážkou, a to mesačne vopred najneskôr do 10. dňa predchádzajúceho kalendárneho mesiaca.

10)Zákonný zástupca, ktorý neuplatňuje požiadavku daňového bonusu, v prípade záujmu

o poskytovanie stravovania v školskej jedálni po prihlásení dieťaťa alebo žiaka na stravu, okrem nákladov na stravovanie podľa jednotlivých vekových kategórií, uhradí kauciu (zálohu) vo výške 20 eur (slovom: dvadsať eur) na účet školskej jedálne do 3 dní po prihlásení dieťaťa/žiaka na stravu. Záloha bude slúžiť na refundáciu nákladov v prípade neodhlásenej stravy. Použitá záloha sa bude priebežne dopĺňať v termíne určenom vedúcou školskej jedálne. Vyúčtovanie a vrátenie kaucie sa robí na konci školského roka po dohode s vedúcou ŠJ.

11)Zákonný zástupca dieťaťa (žiaka) je povinný odhlásiť dieťa zo stravy 24 hodín vopred a to

 najneskôr do 14.00 hod. predchádzajúceho dňa alebo podľa pokynov školskej jedálne.

 Včas nahlásená neúčasť na stravovaní sa zohľadní v najbližšom mesiaci.

12)V prípade, ak zákonný zástupca neodhlási dieťa/žiaka zo stravy, podľa odseku 10), v súlade s ustanovením § 4 zákona č. 544/2010 Z.z. je povinný uhradiť náklady na stravu

v plnej výške daného finančného pásma vrátane celej výšky dotácie a určenej časti režijných nákladov za každý neodhlásený deň.

13) V prípade mimoriadneho prerušenia školského vyučovania stravníci neuhrádzajú finančný

 príspevok na stravovanie vo výške nákladov na nákup potravín ani na režijné náklady.

**Článok 6**

**Záverečné ustanovenia**

1. Toto VZN schválilo Mestské zastupiteľstvo mesta Šamorín dňa 15. 12. 2022,

pod č. 2/2022/VIII..

1. Toto VZN nadobúda účinnosť 01. 2. 2023.
2. Dňom účinnosti tohto VZN sa zrušuje VZN č. 8/2021 o určení príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Šamorín.

 Csaba Orosz

 primátor mesta